– Адназначна сказаць, што карыстаецца найбольшым попытам, нельга, – заўважае тэхнолаг Вольга Фядосава. – У грамадскім харчаванні, каб задаволіць патрэбы самых розных кліентаў, неабходна прапаноўваць разнастайную ежу, у тым ліку беларускую кухню. Маладыя людзі аддаюць перавагу салатам, жанчыны – ня-тлустым стравам, мужчынам хочацца добра падсілкавацца. Дзеля задавальнення ўсіх запытаў і павелічэння выручкі мы выбралі аптымальны варыянт – стравы перыядычна мяняць. Вось, напрыклад, сёння вы можаце заказаць суп з клёцкамі і шпікам, смажанку “Прыбужскую”, з халодных закусак – салату са свежых памідораў або агуркоў.